open-index/open-wikipedia-markdown huggingface dataset:
Christian Goldbach

**Christian Goldbach** (18. maaliskuuta 1690 &#x2013; 20. marraskuuta 1764) oli saksalainen matemaatikko, joka opiskeli myös oikeustiedettä. Hänet muistetaan tänään Goldbachin konjektuurista .

## Elämäkerta

Goldbach syntyi Preussin herttuakunnan pääkaupungissa Königsbergissä, joka on osa Brandenburg-Preussia, pastorin poikama. Hän opiskeli Royal Albertus -yliopistossa. Opintojensa jälkeen hän kävi pitkiä koulutusmatkoja vuosina 1710–1724 Euroopan läpi, vierailemalla Saksan osavaltioissa, Englannissa, Hollannissa, Italiassa ja Ranskassa, tapaamalla monia kuuluisia matemaatikkoja, kuten Gottfried Leibnizia, Leonhard Euleria ja Nicholas I Bernoullia. Königsbergissä hän tutustui Georg Bernhard Bilfingeriin ja Jakob Hermanniin.

Hän siirtyi vasta avattuun Pietarin tiedeakatemiaan vuonna 1725 matematiikan professoriksi ja akatemian historioitsijaksi. Vuonna 1728, kun Pietari II:sta tuli Venäjän tsaari, Goldbachista tuli hänen ohjaajansa. 

Christian Goldbach oli monikielinen - hän kirjoitti päiväkirjaa saksaksi ja latinaksi, hänen kirjeensä kirjoitettiin saksaksi, latinaksi, ranskaksi ja italiaksi ja virallisten asiakirjojen osalta hän käytti venäjää, saksaa ja latinaa. 

Hän kuoli 20. marraskuuta 1764 74-vuotiaana Moskovassa .

## Tieteellinen ura

Goldbach tunnetaan parhaiten kirjeenvaihdostaan Leibnizin, Eulerin ja Bernullin kanssa, varsinkin hänen vuonna 1742 lähettämässään kirjeessä Eulerille, jossa todetaan Goldbachin konjektuurista . Hän opiskeli ja todisti joitain potensseja koskevia lauseita, kuten Goldbach – Euler-lauseen, ja antoi useita merkittäviä panoksia analyyseihin .  Hän osoitti myös Fermat-lukuja koskevan tuloksen, jota kutsutaan Goldbachin lauseeksi.

## Julkaisut

* (1729) *De transforme serierum*
* (1732) *De terminis generalibus serierum*

## Lähteet
Nicolas Freeling

**Nicolas Freeling** (1927 Lontoo, Britannia – 2003 Mutzig, Ranska) oli brittiläinen jännityskirjailija.

Ravintola-alalla uransa aloittanut Freeling päätyi vankilaan Amsterdamissa, jossa hänen epäiltiin sekaantuneen alamaailman puuhiin. Siitä hän sai herätteen ryhtyä kirjoittamaan aiheesta, ja kun hän löysi ensimmäiselle kirjalle *Love In Amsterdam* (1962) kustantajan, hän ryhtyi kirjoittamaan ammatikseen.

Freelingin maine perustuu hänen *Van der Valk* -jännitysromaaneihinsa. Niiden hahmo, amsterdamilainen poliisi Simon Joseph Van der Valk, on jännityskirjallisuuden merkittäviä salapoliiseja. Hahmo kuolee kymmenennessä kirjassa *Pitkä hiljaisuus*. Van der Valk on inhimillinen hahmo, johon lukija voi samaistua ja esittää kysymyksen "miksi", niin että teoksissa on hallitsevana eettinen ongelma. Hahmo siteeraa muita kuuluisia salapoliisikirjallisuuden hahmoja ja ottaa esimerkkiä Maigret'sta. Philip Marlowea mukaillen hän käyttää itsestään nimeä Philip Van der Marlowe Van der Valkin seuraajaksi Freeling kirjoitti ranskalaisen poliisin Henri Castangin. Hän kirjoitti kaikkiaan 37 romaania.

Freeling sai 1967 Edgar-palkinnon.

## Suomennetut teokset
* *Valkoinen Mercedes* (*Gun before butter*, 1963), suom. Seppo Heikinheimo, Helsinki: Weilin + Göös 1965 Sarja: Musta kissa 9
* *Kissojen tähden* (*Because of the cats*, 1963), suom. Harry Forsblom, Helsinki: Weilin + Göös 1965 Sarja: Musta kissa 14
* *Kaksipiippuinen* (*Double-barrel*, 1964), suom. Marianna Laurson, Helsinki: WSOY 1968 Sarja: Sapo 092
* *Sateisen maan kuningas* (*The king of the rainy country*, 1966), suom. Seppo Loponen, Helsinki: WSOY 1968 Sarja: Sapo 098
* *Tsing-bum!* (*Tsing-boum*, 1969), suom. Kalevi Nyytäjä, Helsinki: WSOY 1971 Sarja: Sapo 117
* *Irlantilainen ruletti* (*Over the high side*, 1971), suom. Kalevi Nyytäjä, Helsinki: WSOY 1972 Sarja: Sapo 139 Sarja: Jännityksen mestarit: 018 
* *Pitkä hiljaisuus* (*A long silence*, 1972), suom. Kalevi Nyytäjä, Helsinki: WSOY 1973 Sarja: Sapo 148 
* *Leski* (*The widow*, 1979), suom. Leena Tamminen, Helsinki: WSOY 1985 Sarja: Sapo 291 
* *Keskustelu* (*Criminal conversation*, 1965), suom. Ilkka Äärelä, Ulla Selkälä, Helsinki: Jalava 1989 
* *Kuolema Amsterdamissa* (*Love in Amsterdam*, 1962), suom. Ilkka Äärelä, Ulla Selkälä, Helsinki: Jalava 1989 Sarja: Jännityksen mestarit, no. 18 
* *Van der Valk lomailee* (*Sand castles*, 1989), suom. Kristiina Drews, Helsinki: WSOY 1994 Sarja: Sapo 378 

## Lähteet
Fancy Bear

**Fancy Bear**, joka tunnetaan myös nimillä **Sofacy**, **Pawn Storm**, **Strontium**, **Tsar Team**, **Sednit** ja **APT28**, on venäläinen hakkeriryhmä, joka on syyllistynyt useisiin tietomurtoihin ja häirintäkampanjoihin 2000-luvun alkupuolelta lähtien. Tietomurtojen kohteina ovat olleet muun muassa Nato, Valkoinen talo, Saksan liittopäivät, Maailman antidopingtoimisto, eri tiedotusvälineet sekä lukemattomat kansalaisjärjestöt ja viranomaiset Euroopassa, Keski-Aasiassa ja Kaukasuksella.

## Lähteet
Stenmo

**Stenmo** on kylä Kemiönsaaren kunnassa. Kylä sijaitsee kunnan sisäosissa Kemiön eteläosassa.

Stenmon verrattain pieni kyläalue sijaitsee hieman syrjässä muista kylistä. Lähimmät naapurikylät ovat Bjensböle ja Kastkärr. Kylän läpi kulkee Vestlaxintie. Stenmo on lähinnä metsää asutuksen keskittyessä tiestön varrelle. Kylässä on kaksi laajaa peltoaluetta, toinen kylän länsilaidalla ja toinen itälaidalla.

Stenmo on mainittu ensimmäisen kerran vuonna 1540. Kylässä oli 1500-luvulla kaksi taloa, kuin myös isojaon aikaan 1700-luvun lopulla. 1900-luvun alkuvuosikymmeninä kylään syntyi useita uusia taloja torppien ja palstatilojen itsenäistyessä. Lisäksi sotien jälkeen siirtoväelle lohkottiin kaksi tilaa.

## Lähteet
Saija Varjuksen diskografia

Tämä on **[[Saija Varjus|Saija Varjuksen]] diskografia**.

## Studioalbumit

* 
* 
* 
* 
* 
* ''On elon retki näin''  (2010, 8 kappaletta)

## Kokoelmat

* 

## Singlet

* *Jokainen päivä on liikaa*
* *Dam dam da da di dum / Soi maininki hiljainen*
* *Niin pelkään*
* *Unohdettu sydän*
* *Yambaijaa*
* *Voit mua auttaa*
* *Tähtiin kirjoitettu*
* *Kuiskaten*
* *Kauriinmetsästäjä*
* *Sulje se tv*
* *Adagio*
* *Neljän kopla*
* *Etsijä*
* *Enemmän*
* *Kun oot mun*
* *Mieleesi jään*
* *Sähköö*
* *Routakukkia*
* *Orja kuuman rakkauden*
* *Suutele synnit pois* (AXR Music) (2012)
* *Mä tein oikein* (2014)
* *Vielä kerran* (Turenki Records Oy) (3/2015)
Himeran taistelu (480 eaa.)

**Himeran taistelu** käytiin vuonna 480 eaa. kreikkalaisten ja karthagolaisten välillä Sisilian saarella.

## Taistelun tausta
Ympäri välimerta levittäytyneet kreikkalaiset alkoivat 700-luvulla eaa. asuttaa Sisilian saaren eteläosaa. He perustivat myös Sisiliaan kaupunkeja, kuten Naksoksen ja Syrakusan. Myöhemmin Karthago laajensi alueitaan ja kaupankäyntiä pohjoiseen Sisiliaan. Tärkeä kaupunki oli Himera, joka oli yksi harvoista kreikkalaisista kaupungeista saaren pohjoispuolella Karthagon alueella. Karthagolla oli myös sopimus Persian kuningas Kserkseen kanssa tuhota koko Kreikka. Tämä johti Kreikan ja Persian samoihin aikoihin käymään Salamiin taisteluun ja Thermopylain taisteluun.

## Taistelu
Himeran taistelu sai alkunsa Karthagon kuningas Hamilkar I:n purjehtiessa 200 sotalaivan kanssa kohti Sisiliaa. Välimerellä oli myrskyisää, ja osa laivoista upposi jo matkalla. Karthagolaiset perustivat kaksi leiriä lähelle Himeran kaupunkia. Vastassaan heillä oli Himeran tyranni Theron, joka määräsi kaupungin puolustettavaksi ja pyysi apujoukkoja Syrakusan tyrannilta Gelonilta. Kun Gelon saapui joukkojensa kanssa, he saivat saarrettua satoja maaseutua ryöstelleitä karthagolaisia. Tämän Jälkeen kreikkalaiset Hyökkäsivät Karthagon toiseen leiriin vuorilla ja pakottivat karthagolaiset taistelemaan. Pitkä taistelu ei hyödyttänyt kumpaakaan osapuolta.

## Taistelun käännekohta
Himeran taistelussa käännekohtana voidaan pitää sitä, kun Gelon sai kaapattua viestintuojan, joka oli tuomassa viestiä Hamilkarille. Siten Gelon sai tiedon tulevasta ratsuväestä. Hän laati suunnitelman, jolla pääsisi tuhoamaan Hamilkarin. Hän päätti käskeä miehensä tekeytymään karthagolaisiksi päästäkseen leiriin sisään ja tuhotakseen sen. Suunnitelma toimi, ja Gelonin joukot polttivat karthagolaisten leirin surmaten myös Hamilkarin itsensä. Loput karthagolaiset joukot antautuivat. 

## Lopputulos
Himeran taistelu päättyi kreikkalaisten ylivoimaiseen voittoon. Karthago teki rauhansopimuksen ja maksoi suuren sotakorvauksen. Samalla Kreikkalaiset saivat antautuneista karthagolaisista orjia.

## Lähteet
* 
* 
* 
*
Oinville-sur-Montcient

**Oinville-sur-Montcient** on kunta Ranskassa Yvelinesin departementissa Île-de-Francen alueella. Se sijaitsee noin 55 km Pariisista luoteeseen.

Kunta kuuluu entiseen Vexin français’n maakuntaan, ja se on osa Vexin français’n alueellista luonnonpuistoa (*Parc naturel régional du Vexin français*).

Kunnan keskustassa oleva Saint-Séverinin kirkko on alkujaan rakennettu 1100-luvulla. Kirkkoa on paranneltu vuosisatojen aikana, ja siinä on rakenteita aina 1700-luvulle saakka.

## Lähteet

## Aiheesta muualla
Arrow Emblem: Hawk of the Grand Prix

**Arrow Emblem: Hawk of the Grand Prix** on japanilainen alun perin vuosina 1977–1978 esitetty animesarja. Sarjassa on 44 25 minuutin pituista jaksoa. Sarja kertoo nuorukaisesta nimeltä Takaya Todoroki, jonka unelmana on tulla F1-kuljettajaksi.
Nikolai Korevo

**Nikolai Nikolajevitš Korevo** (; 24. kesäkuuta (J: 12. kesäkuuta) 1860 – 1935 Pariisi, Ranska) oli venäläinen virkamies ja laintuntija, joka osallistui sortovuosien aikana useiden Suomen suuriruhtinaskuntaa koskeneiden päätösten valmisteluun.

Korevo valmistui vuonna 1883 Pietarin yliopistosta ja työskenteli vuodesta 1890 Venäjän valtakunnanneuvoston alaisena virkamiehenä. Hän oli valtakunnanneuvoston sihteeri (valtakunnansihteeri) vuosina 1913–1916 ja sai sen jälkeen nimityksen senaattoriksi. Hän sai 1907 todellisen valtioneuvoksen, 1909 kamariherran ja 1916 salaneuvoksen arvonimen. Vuoden 1917 lokakuun vallankumouksen jälkeen Korevo eli maanpaossa Ranskassa.

Korevo tunnettiin Suomen-asiantuntijana, ja hän julkaisi vuosina 1907–1915 useita Suomen lakia ja hallintoa käsitelleitä venäjänkielisiä teoksia. Hän myös kävi vuosina 1902–1904 kopioimassa 25 apulaisen kanssa Suomea koskevia historiallisia asiakirjoja Valtionarkistossa Helsingissä. Korevo tuli valtakunnanneuvoston yhteyteen vuonna 1899 perustetun ”Suomen lakien systematisoimiskomitean” puheenjohtajaksi professori Nikolai Sergejevskin jälkeen. Korevo kuului vuonna 1908 asetettuun komiteaan, joka laati vuoden 1910 lain yleisvaltakunnallisesta lainsäädännöstä, ja hän johti vuosina 1912–1914 toiminutta salaista komiteaa, joka valmisteli Suomea varten niin sanotun suuren venäläistämisohjelman.

## Suomennettu teos
**Suomen kysymys: esitelmä Venäjän keisarikunnan yhdistetyn aateliston kokouksessa 17/30 p:nä maaliskuuta v. 1910*. Tukholma, 1912.

## Lähteet
Denali (drag queen)

**Denali Foxx** (tai lyhyemmin **Denali**) on **Cordero Zuckermanin** (. 1. huhtikuuta 1992), amerikkalaisen drag-esiintyjän, taitoluistelijan ja koreografin näyttämönimi, joka tunnetaan parhaiten televisio-ohjelma *[[RuPaul’s Drag Race|RuPaul's Drag Racen]]* 13. kaudelta.

## Tausta
Zuckerman syntyi 1. huhtikuuta 1992 Fairbanksissa, Alaskassa, ja hänet kasvatti meksikolaistaustaiset vanhemmat. Vuonna 2003 Zuckerman valmistui Utahin yliopistosta, missä hän opiskeli pääaineena espanjaa ja sivuaineina vertailevaa kirjallisuutta ja korean kieltä.

## Ura
Zuckerman on kaksinkertainen kultamitalisti Yhdysvaltain taitoluisteluyhdisyksen, U.S. Figure Skatingin moves ja freestyle-luokassa sekä PSA-sertifioitu valmentaja. Hän on luistellut Cirque du Soleilin, SeaWorldin ja Royal Caribbean Productionsin kanssa ja luonut koreografioita Ashley Cain-Gribblelle ja Timothy LeDucille.  

Denali kilpaili *[[RuPaul’s Drag Race|RuPaul's Drag Racen]]* 13. kaudella. Hän oli ensimmäinen kilpailija Alaskasta ja ensimmäinen kilpailija joka esiintyi kilpailussa luistimien kanssa.  Kilpailun aikana hän pudotti Kahmora Hallin kilpailusta voittamalla esiintymisen Crystal Watersin "100% Pure Love" kappaleen tahtiin, esitti venäläistä robottia spektaakkelissa "Social Media: The Unverified Rusical" ja imitoi Jonathan Van Nessiä Snatch Gamessa.

## Yksityiselämä
Zuckerman asuu Chicagossa. Hänellä on kolmannen asteen musta vyö itsepuolustuslajeissa.

Vuonna 2017 Zuckerman pidätettiin julkisesta päihtymisestä ja valvottavan aineen hallussapidosta esiintyessään Cirque du Soleilin kanssa.

## Diskografia
* "Phenomenon" (2021)

## Filmografia
### Televisio

## Lähteet
Veeti Lankinen

**Veeti Lankinen** (s. 7. maaliskuuta 2001 Lappeenranta) on suomalainen pesäpalloilija, joka edustaa Superpesis-joukkue Imatran Pallo-Veikkoja.

## Ura
Lankinen on Pesä Ysien kasvatti. Hän siirtyi sittemmin Imatran Pallo-Veikkojen junioreihin ja pelasi myös joitakin otteluita Kiteen Pallon junioreissa. Lankinen teki Superpesis-debyyttinsä 4. kesäkuuta 2019 kotona Koskenkorvan Urheilijoita vastaan. Hän löi ottelussa yhden juoksun.

## Muuta
Lankinen on pelannut nuorempana jääkiekkoa.

## Lähteet
Valtteri Havukainen

**Valtteri Havukainen** (s. 4. toukokuuta 2001 Kitee) on suomalainen pesäpalloilija, joka edustaa Ykköspesis-joukkue Jyväskylän Lohea.

## Ura
Havukainen on Kiteen Pallon kasvatti. Hän teki Superpesis-debyyttinsä 6. elokuuta 2019 kotona Kempeleen Kiriä vastaan. Hän löi ja toi ottelussa yhden juoksun. Kesäksi 2021 Havukainen siirtyi Ykköspesiksen nousijajoukkue Jyväskylän Lohen riveihin.

## Saavutukset
* 2 B-poikien Itä–Länsi-ottelua (2018, 2019) 

## Lähteet
Jasperi Luoma

**Jasperi Aaro Antero Luoma** (s. 22. tammikuuta 2001 Kuusankoski) on suomalainen pesäpalloilija, joka edustaa Superpesis-joukkue Kouvolan Pallonlyöjiä.

## Ura
Luoma on Kouvolan Pallonlyöjien oma kasvatti. Hän teki Superpesis-debyyttinsä 16. elokuuta 2018 vieraissa Seinäjoen JymyJusseja vastaan. Hän toi ottelussa yhden juoksun. Seuraavat kaksi kautta hän pelasi Manse PP:n riveissä, ensimmäisen Ykköspesiksessä, toisen Superpesiksessä. Kahden Tampereen vuoden jälkeen Luoma palasi kasvattajaseuraansa Kouvolan Pallonlyöjiin.

## Saavutukset
*2 B-poikien Itä–Länsi-ottelua (2018, 2019)

## Muuta
Luoma valmistui ylioppilaaksi Kouvolan Yhteislyseon lukiosta keväällä 2020.

## Lähteet
Kasperi Hämäläinen

**Kasperi Hämäläinen** (s. 14. maaliskuuta 2001 Joensuu) on suomalainen pesäpalloilija, joka edustaa Joensuun Mailaa. Hämäläinen pelaa ulkokentällä yleensä polttolinjassa ja sisäpelissä pääosin kotiuttajana.

Hämäläinen debytoi Superpesiksessä kaudella 2018, kun hän oli kasvattajaseuransa Joensuun Mailan edustusjoukkueen kokoonpanossa yhdessä ottelussa. Kaudella 2021 Hämäläinen alkoi saamaan enemmän vastuuta joukkueen loukkaantumistilanteen johdosta ja pelasi kauden aikana yhteensä 16 ottelua. Hämäläisen lopullinen läpimurto tapahtui kaudella 2023, kun hän kuului joukkueen vakiokokoonpanoon pelaten kaikki kauden 35 ottelua.

Hämäläinen on voittanut SM-kultaa kaudella 2019, SM-pronssia kaudella 2022 ja Poikien Superpesiksen hopeamitalin kaudella 2020. Hän valmistui ylioppilaaksi Joensuun yhteiskoulun lukiosta syksyllä 2020.

## Lähteet
Sebastian Lahti

**Sebastian Lahti** (s. 20. heinäkuuta 2001 Siilinjärvi) on suomalainen pesäpalloilija, joka edustaa Superpesis-joukkue Siilinjärven Pesistä.

## Ura
Lahti on Siilinjärven Pesiksen kasvatti. Hän on pelannut sittemmin myös kuopiolaisen Puijon Pesiksen junioreissa. Hän pelasi ensimmäistä kertaa Superpesiksen karsinnoissa 26. elokuuta 2018 kotona Haminan Palloilijoita vastaan. Hän toi ottelussa yhden juoksun. Varsinaisen Superpesis-debyyttiinsä hän teki 12. toukokuuta 2019 vieraissa Joensuun Mailaa vastaan.

## Saavutukset
* A-poikien Itä–Länsi-ottelu (2019) 
* B-poikien Itä–Länsi-ottelu (2018) 

## Lähteet
Color Out of Space

**Color Out of Space** on vuonna 2019 ensi-iltansa saanut Richard Stanleyn ohjaama kauhu- ja tieteiselokuva, jonka pääosassa näyttelee Nicolas Cage. Elokuva perustuu H.P. Lovecraftin vuoden 1927 novelliin *[[Väri avaruudesta]]* (*The Colour Out of Space*). Se sai ensi-iltansa Toronton elokuvajuhlilla 7. syyskuuta 2019, ja Suomen ensi-ilta oli 14. helmikuuta 2020. Ohjaaja Stanleyn mukaan *Color Out of Space* on ensimmäinen osa hänen kaavailemassaan Lovecraft-sovitusten trilogiassa, joista seuraavana olisi mahdollisesti vuorossa filmatisointi *[[Dunwichin hirviö|Dunwichin hirviöstä]]*.

## Juoni
Nathan Gardner (Nicolas Cage) muuttaa perheensä kanssa edesmenneen isänsä maatilalle, johon eräänä yönä iskeytyy hehkuva meteori. Myöhemmin aluetta koettelee myrsky, ja useampi salama iskee maatilalla lepäävään meteoriin. Paikallinen hydrologi Ward Phillips saapuu tutkimaan meteoria ja huomaa outoja muutoksia maatilan pohjavedessä. Vähitellen koko alue, kasvit, eläimet ja ihmiset, alkavat muuttua meteorista peräisin olevan "värin" takia. 

## Näyttelijät

## Vastaanotto
*[[Helsingin Sanomat|Helsingin Sanomien]]* elokuvakriitikko Juho Typpö antoi *Color Out of Spacelle* kolme tähteä viidestä, ja kirjoittaa, että elokuvan "väreilevää kuumeista tunnelmaa voisi kuvailla aidosti love­craftmaiseksi. Parhaimmillaan visiot äityvät todella psykedeelisiksi ja ihmisille sekä eläimille tapahtuu häiritseviä asioita". Typpö kuitenkin piti elokuvaa aivan liian pitkänä ja arvioi ohjauksesta puuttuvan tiukkuutta.

Elokuvalehti *[[Episodi (lehti)|Episodin]]* kriitikko Jouni Vikman antoi elokuvalle neljä tähteä viidestä. Hänen mukaansa elokuva on "hyvällä tavalla vanhanaikainen tieteispelottelu, joka panostaa tunnelman rakenteluun". Vikman myös kiittelee elokuvaa Lovercraftin teosten tunnelman tavoittamisesta, "jossa pelko ei johdu niinkään pelottavuudesta kuin normaalin vaihtumisesta epänormaaliin".

## Lähteet

## Aiheesta muualla
*
Kongon tasavallan presidentti

**Kongon tasavallan presidentti** on Kongon tasavallan valtionpäämies, joka valitaan viiden vuoden välein. Kongo on presidenttijohtoinen tasavalta. 

Kongon tasavaltaa on  vuoteen 2021 mennessä hallinnut 36 vuotta kahdessa jaksossa itsevaltaisesti Denis Sassou Nguesso.

Presidentinvaaleissa maaliskuussa 2021 opposition ehdokkaana ollut Guy Brice Parfait Kolelas sairastui koronavirustautiin vaaleja edeltävänä päivänä ja kuoli vaaleja seuranneena päivänä lentokoneessa matkalla Pariisiin sairaalaan. Nykyisen presidentin Nguesson odotetaan voittavan vaalit.

## Lähteet
Peter Lorimer

**Peter Lorimer** (14. joulukuuta 1946 – 20. maaliskuuta 2021) oli skotlantilainen jalkapalloilija, pelipaikaltaan hyökkäävä keskikenttäpelaaja.

Lorimer edusti valtaosan urastaan Leeds Unitedia, jossa hän pelasi vuosina 1962–79 ja 1983–85 yhteensä 705 ottelua. Lorimer oli erityisen tunnettu kovasta laukauksestaan ja hän tekikin Leedsille 238 maalia, joilla hän on seuran historian paras maalintekijä vaikka ei ole edes varsinaisesti hyökkääjä. Lorimer on myös kaikkien aikojen nuorin seuran edustusjoukkueessa pelannut pelaaja. Lorimer voitti Leedsin riveissä kaksi liigamestaruutta, FA Cupin, liigacupin ja Messucupin kahdesti.  Leedsin ohella hän pelasi uransa loppuvaiheissa myös Toronto Blizzardsissa, York Cityssä ja Vancouver Whitecapsissa.

Skotlannin maajoukkueessa Lorimer pelasi 21 maaottelua ja teki neljä maalia. Hän edusti maataan 1974 MM-kisoissa, joissa Skotlanti jäi alkulohkoon.

Pelaajauran jälkeen Lorimer pyöritti pubia, toimi Leedsin johtokunnassa ja oli radiossa jalkapalloanalyytikkona.

## Saavutukset
* Englannin mestaruus: 1969, 1974
* FA Cupin voitto: 1972
* Englannin liigacupin voitto: 1968
* Messukaupunkien cupin voitto: 1968, 1971

## Lähteet
Mandatory access control

**Mandatory access control** (MAC, ) on tietoturvassa mekanismi pääsyn hallintaan, jossa käyttöjärjestelmä sallii käyttäjälle pääsyn perustuen tiedon luottamuksellisuuteen ja käyttäjän valtuuksiin. Tässä mallissa pääsy sallitaan perustuen tarpeeseen tietää: käyttäjän on todistettava tarve tietää ennen pääsyn saamista. Järjestelmän ylläpitäjät asettavat säännöt ja käyttäjät eivät voi itse muuttaa pääsyoikeuksia. MAC-mallia pidetään turvallisimpana malleista. MAC-mallissa järjestelmä liittää kategorioita tai merkintöjä kaikkeen tuotettuun tietoon ja käyttäjillä on oltava pääsy tiettyyn kategoriaan voidakseen käsitellä näitä tietoja.

**Discretionary access control** (DAC) on käyttäjien määrittelemä kenelle annetaan pääsy tietoihin *henkilöiden* ja *kohteiden* mukaan. DAC-käytännöt sisältävät tiedostojen käyttöoikeustiedot joita on lähes jokaisessa käyttöjärjestelmässä. Käyttäjät voivat itse antaa oikeuksia muille henkilöille.

## Lähteet

## Aiheesta muualla
* Trusted Computer System Evaluation Criteria (PDF) 
* The Inevitability of Failure: The Flawed Assumption of Security in Modern Computing Environments (PDF)
Denali (täsmennyssivu)

**Denali** voi tarkoittaa seuraavia:

* Denali, ent. *Mount McKinley*, Pohjois-Amerikan korkein vuori Alaskassa
* Denalin piirikunta, piirikunta Alaskassa
* Denalin kansallispuisto, kansallispuisto Alaskassa
* Acadia Denali ja Terrain Denali, General Motorsin automalleja
* Denali-kompleksi, esihistoriallinen mikroterätekniikka
* Denali, *Denali Foxx*, oik. *Corero Zuckerman* (s. 1992), yhdysvaltalainen drag-esiintyjä, taitoluistelija ja koreografi.
Ondřej Kúdela

**Ondřej Kúdela** (s. 26. maaliskuuta 1987 Bojkovice) on tšekkiläinen jalkapalloilija, pelipaikaltaan keskuspuolustaja. Hän on pituudeltaan 182-senttinen. Hän on pelannut Tšekin maajoukkueessa ja edustaa seuratasolla kotimaassaan Slavia Prahaa.

Kúdela on edustanut kotimaansa liigassa Slováckoa vuosina 2005–2007, Kladnoa lainasopimuksella vuonna 2007, Sparta Prahaa vuosina 2007–2009, Mladá Boleslavia vuosina 2009–2017, Slovan Liberecia vuosina 2017–2018 ja Slavia Prahaa tammikuusta 2018 alkaen. Vuoden 2014 jälkipuoliskon hän edusti lainasopimuksella kazakstanilaista Ordabasya. Hän on maaliskuun 2021 puoliväliin mennessä pelannut Tšekin pääsarjassa 330 ottelua ja tehnyt niissä 21 maalia. Kazakstanin pääsarjassa hän pelasi 14 ottelua. Mestarien liigassa hän pelasi Slavia Prahan kaikki kuusi ottelua alusta loppuun kaudella 2019–2020.

Kúdela on pelannut Tšekin eri nuorisomaajoukkueissa kymmeniä maaotteluita. Hän kuului joukkueeseen alle 19-vuotiaiden EM-kilpailuissa 2006 ja alle 20-vuotiaiden MM-kilpailuissa 2007, joista jälkimmäisessä Tšekki saavutti hopeaa hävittyään loppuottelussa Argentiinalle 1–2. Tšekin A-maajoukkueessa hän pelasi ensimmäisen kerran maaliskuussa 2019 ystävyysottelussa Brasiliaa vastaan tultuaan kentälle vaihtopelaajana. Tämän jälkeen hän on pelannut täydet minuutit lokakuussa 2019 Pohjois-Irlantia vastaan, marraskuussa 2019 Bulgariaa vastaan sekä lokakuussa 2020 Israelia ja Skotlantia vastaan.

Kúdela solvasi rasistisesti suomalaista Glen Kamaraa Eurooppa-liigan ottelussa maaliskuussa 2021 ja sai teostaan Euroopan jalkapalloliitto Uefalta 10 ottelun pelikiellon eikä näin voinut osallistua jalkapallon EM-kisoihin 2021.

## Lähteet
Loveradio

**Loveradio** oli Henrik Otto Donnerin vuonna 2006 organisoima hanke, jossa muisteltiin 40 vuotta aiemmin perustettua Love Records -levy-yhtiötä soittamalla kuukauden ajan sen tuotantoa omalla radiokanavalla sekä julkaisemalla neljän CD-levyn kokoelma *Loveradio 1–4* yhtiön tuotannosta.

Loveradion lähetykset kestivät läpi lokakuun 2006, ja ne toteutettiin Helsingin Postitalossa tuolloin sijainneesta Helsingin kaupunginkirjaston Kirjasto 10:stä. Musiikin ohella lähetettiin myös puheohjelmaa. Pääkaupunkiseudulla kanavaa saattoi seurata taajuudelta 102,4 MHz, minkä lisäksi se oli kuunneltavissa verkossa.

## CD-kokoelma

Hankkeen tuloksena julkaistiin seuraavana vuonna neljä CD-levyä nimellä *Loveradio 1–4*, joille tallennettiin satunnaiselta vaikuttavassa järjestyksessä kaikkiaan 95 Love Recordsin tuottamaa musiikkikappaletta vuosilta 1966–1979. Niiden tyylilajit vaihtelevat poliittisista lauluista rockmusiikkiin, lastenlauluista kansanmusiikkin ja jazzista punkiin.

### Loveradio 1

# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 

### Loveradio 2

# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 

### Loveradio 3

# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 

### Loveradio 4

# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 

## Lähteet
*Loveradio, Discogs.com-levytietokanta
*Fenno-musiikkiarkisto
*Fono.fi-äänitetietokanta

### Viitteet

## Aiheesta muualla
* Loveradio.fi (Archive.org)
Dorothy Eden

**Dorothy Eden**, kirjailijanimi **Mary Paradise**, (1912 Uusi-Seelanti – 1982 Lontoo, Britannia) oli uusiseelantilainen kirjailija. Hän muutti Englantiin 1954.

Eden työskenteli kotimaassa asianajotoimistossa sihteerinä. Hänen esikoisromaaninsa *The Singing Shadows* ilmestyi 1940, mutta hän oli kirjoittanut jo sitä ennen kertomuksia lapsille ja juttuja lehtiin. Hänen teoksensa ovat romanttista viihdettä, mutta häntä on sanottu Rouva Makaaberiksi.

## Suomennetut teokset
* *Bella* (*1981*), suom. Heikki Karvonen, Tammi 1981
* *Elämä kulkee ohi* (*Melbury Square*), suom. Sisko Pylkkänen, Tammi 1972
* *Enemmän kuin rakkaus* (*Never call it loving*), suom. Lea Karvonen, Tammi 1966
* *Jokainen päivä, jokainen tunti* (*The vines of Yarrabee*), suom. Lea Karvonen, Tammi 1970
* *Kenraalin tytär* (*The Salamanca drum*), suom. Kerttu Kauniskangas, Tammi 1978
* *Lohikäärmeen aika* (*The time of the dragon*), suom. Eva Siikarla, Tammi 1976
* *Maidenshallin arvoitus* (*The Storrington papers*), suom. Kaarina Krohn, Tammi 1979
* *Miljonäärin tytär* (*The millionaire’s daughter*), suom. Lea Karvonen, Tammi 1975
* *Missä olet, morsian* (*Waiting for Willa*), suom. Liisa-Maria Piila, Tammi 1971
* *Perijätär* (*The American heiress*), suom. Kaija Kauppi, Tammi 1981
* *Puhu minulle rakkaudesta* (*Speak to me of love*), suom. Hilkka Pekkanen, Tammi 1974
* *Rakastan sinua, Kate* (*An important family*), suom. Kristiina Drews, Tammi 1982
* *Usvien talo* (*Winterwood*), suom. Terttu Järvilehto, Tammi 1989
* *Valkea lintu* (*The bird in the chimney*), suom. Marjatta Nevakivi, Tammi 1964
* *Varjovaimo* (*The shadow wife*), suom.Inkeri Hämäläinen, Tammi 1968
* *Villiruusun maa* (*Sleep in the woods*), suom. Kerttu Lappalainen, Tammi 1985

## Lähteet
Dil Chahta Hai

**Dil Chahta Hai** (suomeksi ”Sydän haluaa”) on vuonna 2001 ensi-iltansa saanut intialainen hindinkielinen draamakomediaelokuva. Se on Farhan Akhtarin ensimmäinen ohjaus ja käsikirjoitus. Pääosia näyttelevät Aamir Khan, Saif Ali Khan, Akshaye Khanna, Preity Zinta, Sonali Kulkarni ja Dimple Kapadia. Elokuva sijoittuu nykypäivän urbaaniin Mumbaihin ja Sydneyyn, ja se keskittyy kolmen yliopistosta valmistuneen ystävän merkittävään siirtymäkauteen romanttisessa elämässään.

Elokuva voitti useita palkintoja, mukaan lukien parhaan hindinkielisen elokuvan National Film Awards -palkinto ja seitsemän Filmfare Awards -palkintoa.

## Näyttelijät

## Soundtrack

## Lähteet

## Aiheesta muualla
* 
*
Einar H. Kvaran

**Einar Hjørleifsson Kvaran** (1859 Vallanes, Islanti – 1939 Reykjavik, Islanti) oli islantilainen kirjailija. Hän asui välillä Tanskassa ja Kanadassa.

Kvaran perusti Tanskassa *Verðandi*-nimisen lehden, jolla lyhytikäisyydestään huolimatta oli merkittävä vaikutus islantilaisen realismiin syntyyn. Hän asui 1888–1895 Kanadassa Winnipegissä toimittajana. Proosan lisäksi hän kirjoitti runoja ja näytelmiä.

## Lähteet
Tutkimustietojärjestelmä

Tutkimustietojärjestelmä (engl. *Current Research Information System, CRIS*) on tutkimusorganisaatioiden tieteellisen toimintansa seurantaan ja tuloksellisuuden arviointiin käyttämä tietojärjestelmä. Järjestelmään kootaan tietoja mm. organisaation tuottamista julkaisuista, hankkeista ja tutkijoiden muista aktiviteeteista.

Tutkimustietojärjestelmällä on usein kytkentöjä muihin tietojärjestelmiin, mm. julkaisuarkistot, organisaation henkilöstö- ja hanketietokannat, kansainväliset viittaustietokannat, julkaisukanavalistaukset ja tunnistepalvelut (mm. ORCID). 

Eurooppalaisella EuroCRIS-järjestöllä on ollut merkittävä rooli tutkimustietojärjestelmien ja niitä varten kehitetyn CERIF-tietomallin kehityksessä. 

## Tutkimustietojärjestelmäohjelmistot
Suurin osa nykyisin käytössä olevista tutkimustietojärjestelmäohjelmistoista perustuu kaupallisiin ohjelmistoihin, joita ovat mm. Elsevierin Pure ja Clarivate Analyticsin Converis. Merkittävin avoimen lähdekoodin vaihtoehto on DSpace-julkaisuarkisto-ohjelmiston pohjalta kehitetty DSpaceCRIS.

## Tutkimustietojärjestelmät Suomessa
Kaikilla suomalaisilla yliopistoilla ja osalla tutkimuslaitoksista on oma tutkimustietojärjestelmä. Järjestelmät perustuvat joko kansainvälisiin ohjelmistoihin (Pure, Converis) tai suomalaisen Solenovon SoleCRIS-sovellukseen.

Tutkimustietojärjestelmien kehitys on Suomessa kytkeytynyt läheisesti opetus- ja kulttuuriministeriön julkaisutiedonkeruuseen. Tutkimustietojärjestelmistä kerättävillä julkaisutiedoilla on merkittävä rooli etenkin yliopistojen rahoitusmallissa. Julkaisutiedot on kerätty yliopistoilta vuodesta 2011 lähtien, ja tiedonkeruuseen on vähitellen tullut mukaan muitakin organisaatioita, ml. ammattikorkeakoulut, sairaanhoitopiirit ja monia tutkimuslaitoksia. CSC:n ylläpitämään Virta-julkaisutietovarantoon kerätyt tiedot ovat nykyään käytettävissä CSC:n ylläpitämän Tiedejatutkimus.fi-portaalin kautta. 

Osa ammattikorkeakouluista ja tutkimuslaitoksista käyttää julkaisutietojen tallentamiseen tutkimustietojärjestelmän sijasta CSC:n kehittämää Justus-palvelua, jonka kautta tiedot välittyvät suoraan Virta-julkaisutietovarantoon. Kansallista tutkimustietojärjestelmiin liittyvää yhteistyötä koordinoi Suomessa Finn-ARMA-verkosto.

## Lähteet
Käyttäjäoikeuslista

**Käyttäjäoikeuslista** eli **pääsylista** (, ACL) on tietotekniikassa menetelmä käyttäjäoikeuksien määrittelemiseen. Tekniikkaa käytetään hienojakoisempaan oikeuksien jakamiseen. Tiedostojärjestelmien lisäksi tietokoneverkon laitteissa on vastaava menetelmä. Perinteinen mekanismi oikeuksille on hyvin yksinkertainen, josta tulee vaikeasti hallittava ja vaatii pääkäyttäjän oikeuksia. Käyttäjäoikeuslista on kehitetty vaihtoehdoksi, josta on useita erilaisia toteutuksia Unix-tyyppisille käyttöjärjestelmille.

POSIX-standardiin kehitettiin POSIX ACL -ehdotus standardoidusta menetelmästä. Ehdotuksen luonnos on vedetty pois, mutta useissa järjestelmissä oleva toteutus perustuu POSIX ACL ehdotukseen.
Minimissään POSIX ACL koostuu joukosta merkintöjä, joissa annetaan käyttäjälle tai ryhmälle luku-, kirjoitus- tai suoritusoikeus hakemistolle tai tiedostolle. Laajennettu ACL menee pidemmälle ja vaatii *maskin* sekä useita merkintöjä nimetyille käyttäjille tai ryhmätyypeille.

Käyttäjäoikeuslista on eräs toteutus *[[Discretionary access control]]* (DAC) -mekanismille.

## Lähteet

## Aiheesta muualla
* Access Control and Operating System Security, John Mitchell (PDF) 
* https://docs.aws.amazon.com/AmazonS3/latest/userguide/acl-overview.html
* https://docs.microsoft.com/en-us/windows/win32/secauthz/access-control-lists
Linkkirakennus

**Linkkirakennus** () tarkoittaa tietylle internet-sivulle ohjautuvia hyperlinkkejä muilta internet-sivuilta. Tällaisilla hyperlinkeillä, joita voi kutsua lyhennetysti myös "linkeiksi", pystytään helposti siirtymään toiselta internet-sivulta toiselle tai oman internet-sivun sisällä esimerkiksi etusivulta tuotesivulle. Sen lisäksi, että käyttäjät pystyvät liikkumaan linkistä toiseen, myös Googlen hakukonerobotit siirtyvät linkkien avulla sivulta toiselle. Riippuen siitä onko kyseessä omalla sivulla tapahtuva ristikkäinen linkitys vai linkitys eri domainien välillä, on kyseessä joko sisäinen linkitys tai ulkoinen linkitys.

## Hyödyt
Linkkirakennuksella helpotetaan sivukävijöiden sekä hakukonerobottien etenemistä sivuilla, siten että he löytävät helpommin etsimänsä. Toisaalta linkkirakennus on hyvin tärkeä tapa nostaa internet-sivun laadukkuutta ja arvokkuutta Googlen robottien silmissä. Yleisesti ottaen mitä laajempi ja laadukkaampi linkkiportfolio internet-sivulla on, sitä paremmin Google suosii sitä etsiessä sopivia hakuvaihtoehtoja internet-käyttäjille. Mikäli Google pitää jotain sivua laadukkaampana ja parempana osumana, niin se nostaa sen myös ylemmäksi Googlen hakutuloksissa. 

## Linkkien lisääminen
Linkkien lisääminen internet-sivulle tapahtuu yleisesti ottaen kyseisen sivun CMS-järjestelmän (content management system) kautta. Linkki upotetaan järjestelmiin muodossa . href="" kenttään syötetään halutun internet-sivun URL.  kohtaan syötetään niin kutsuttu ankkuriteksti, eli se minkälaisena linkki näkyy. Tässä tapauksessa linkki näkyisi sisällössä siten, että siinä lukisi "linkki". 

## Lähteet
Anu Patrakka

**Anu Patrakka** (s. 1966 Porvoo) on Pohjois-Portugalin maaseudulla asuva suomalainen kirjailija, joka on luonut Rui Santos -nimisestä rikosetsivästä ja hänen ryhmästään kertovan dekkarisarjan.

Patrakka asui Järvenpäässä ja työskenteli yritysjohdon assistenttina, kun hän päätti jättää kodin ja työpaikan, ja tavoitella unelmoimaansa kirjailijan uraa. Esikoisteoksensa julkaisun aikaan hän oli 50-vuotias. Portugalin Patrakka valitsi asuinpaikakseen ihastuttuaan maahan sinne tekemiensä vierailujen myötä.

Lukijoilleen Patrakka on luvannut, että hänen kirjoissaan lapset ja eläimet eivät ole julmuuksien kohteena. Rikosten aiheet kirjailija löytää usein uutisia seuraamalla ja elämää havainnoimalla. Patrakan dekkarisarjan päähenkilö Rui Santos on ryyppäävän ja rellestävän poliisin vastakohta, joka murehtii ja häpeää yhä, miten hänen lapsena ollessaan isä tappoi äidin. Santos on ujo alle nelikymppinen rikosetsivä, joka kirjasarjan alussa oli yhä poikamies.

Maaliskuussa 2023 Patrakalta ilmestyi uuden sarjan avausosa Arvoton.

## Teokset
* *Huomenna sinä kuolet: rikosromaani*, Myllylahti 2017, 
* *Kuolet vain kahdesti: rikosromaani*, Myllylahti 2018, 
* *Syyllisyyden ranta*, Into 2019, 
* *Totuuden portaat*, Into 2020, 
* *Häpeän aukio*, Into 2021, 
* *Katumuksen kallio*, Into 2022 
* *Arvoton*, Otava 2023, 
* *Kiusaaja*, Otava 2024, 

## Lähteet
Ayn Rand Institute

**Ayn Rand Institute** (ARI) on yhdysvaltalainen voittoa tavoittelematon ajatushautomo, jonka tarkoituksena on edistää Ayn Randin kehittämää objektivismia. Järjestö perustettiin kolme vuotta Ayn Randin kuoleman jälkeen vuonna 1985. Ajatushautomon päämäärinä on muun muassa järjen, yksilönvapauksien ja vapaan markkinatalouden edistäminen. Ajatushautomon pääpaikka sijaitsee Santa Anassa Kaliforniassa.

Vuonna 1990 ARI:sta irtautui filosofisten erimielisyyksien vuoksi ryhmä, joka perusti oman ajatushautomon, The Atlas Societyn.

## Aiheesta muualla
*The Ayn Rand Institute - ajatuspajan verkkosivut
Patrik Vidjeskog

**Patrik Vidjeskog** (s. 16. lokakuuta 1964 Pietarsaari) on suomalainen säveltäjä, Einojuhani Rautavaaran ja Kalevi Ahon oppilas.

Vidjeskog valmistui diplomisäveltäjäksi Sibelius-Akatemiasta vuonna 1991. Hänen sävellystyylinsä yltää uusromantiikasta aleatoriikkaan, hän hyödyntää kontrapunktia, ja hänen tonaaliset ja vapaatonaaliset teoksensa ovat usein pienimuotoisia.

## Sävellyksiä
* *Divertimento Runebergiana* (1989)
* Sinfonietta jousille (1995)
* Pasuunakvartetto (1996)
* Konsertto bassotuuballe ja orkesterille (1998)
* Tuubakonsertto (1999)
* Sinfonia nro 1 (2004)
* *Merikuvia* (2006)

## Lähteet
* 
* 

## Aiheesta muualla
* Patrik Vidjeskog. Music Finland Core.
* Vidjeskogin oma sivusto.
Playa de Riazor

**Playa de Riazor** on kaupunkiranta A Coruñan kaupungissa Espanjassa Ensenada del Orzánin lahden rannalla. Rannalla on sininen lippu, joka myönnetään rannoille, joilla on parhaat ympäristöolosuhteet ja puitteet. Ranta jatkuu koilliseen Orzán-rantana. Se sijaitsee Riazor-hotellin edessä.

## Ominaisuudet
Playa de Riazor on keskeinen ranta ja siksi hyvin suosittu, varsinkin sesonkiaikana.

Rannalla on wc: t, suihkut, vuokrattavia aurinkotuoleja, uimavalvojia, hengenpelastuspalvelu, ensiapuasema, Punaisen Ristin pelastusasema, pääsy liikuntarajoitteisille ihmisille, pysäköinti (Paseo Marítimo -kävelykadun alla), lehtikioski ja useita kahviloita ja baareja, joissa on terassit. Eläimiä ei sallita.

Julkisilla liikennevälineillä rannalle pääsee linjojen 3, 3A ja 7 busseilla.

## Kuvagalleria

Tiedosto:Meditación en Riazor, A Coruña, Galiza.jpg|
Tiedosto:Panorámica desde el paseo marítimo, Rizor, A Coruña.jpg|
Tiedosto:Praia de Riazor (A Coruña, Galiza).jpg|
Armilan terveysasema

**Armilan terveysasema** on Lappeenrannassa toimiva julkisen palvelun terveysasema. Sen palvelut tuottaa Etelä-Karjalan kuntien yhteinen sote-kuntayhtymä (Eksote). Terveysasema on ollut eräs Lappeenrannan näytteenottopaikkoja koronapandemian aikana (2020–2021).

Armilan terveysasema palvelee normaalisti maanantaista torstaihin kello 8-16 ja perjantaisin (ja pyhien aattona) kello 8-15. Kiireellisestä hoitoa tarvittaessa otetaan yhteys Päivystysapuun (116 117; hätätilanteessa luonnollisesti Yleiseen hätänumeroon 112). Ensiapu- ja päivystyspalvelut tarjoaa ympärivuorokautisesti aukioleva Etelä-Karjalan keskussairaalan päivystys sairaalan K-siivessä (sisäänkäynti ovi 10, Kahilanniementie 2, Lappeenranta).

Keväällä 2019, kun Etelä-Karjalan keskussairaalan päivystysvastaanotto ruuhkaantui, vaadittiin kiirevastaanoton palauttamista Armilan terveysasemalle. Tämä toteutuikin joksikin aikaa. Vuoden 2023 tienoilla Armialan terveysaseman toiminta on suunniteltu siirrettävän Etelä-Karjalan keskussairaalaan.

## Lähteet

## Aiheesta muualla
*Armilan terveysaseman sijainti (kartta.lappeenranta.fi)
Cynthia Freeman

**Cynthia Freeman**, oik. **Bea Feinberg**, (1915 New York, New York, Yhdysvallat – 1988 San Francisco, Yhdysvallat) oli yhdysvaltalainen kirjailija ja sisustussuunnittelija.

Freeman aloitti kirjailijanuransa teoksella *A World Full of Strangers*. Hänen tuotantonsa on sekä kotimaassa että ulkomailla suosittua romanttista viihdettä. Esikoisteoksen sekä teosten *Fairytails* ja *Portraits* aiheena ovat newyorkilaiset juutalaispiirit sekä siirtolaisten ongelmat ja sukutausta. Muut ovat perinteisempiä romanttisia romaaneja.

1981 ilmestynyttä romaania *Ei aikaa kyynelille* on pidetty hänen kunnianhimoisimpana teoksenaan.

## Suomennetut teokset
* *Rakkauden malja* (*Come pour the wine*), suom. Satu Kauppinen, Otava 1982 
* *Ei aikaa kyynelille* (*No time for tears*), suom. Satu Kauppinen, Otava 1983 
* *Rakkauden vuodenajat* (*Seasons of the heart*), suom. Sirkka Salonen, Otava 1988 
* *Rakkauden haaveet* (*Illusions of love*), suom. Satu Leveelahti, Otava 1989 
* *Viimeinen ruhtinatar* (*The last princess*), suom. Arja Gothóni, Otava 1990 

## Lähteet
Johannes Ewald

**Johannes Ewald** (18. marraskuuta 1743 Kööpenhamina, Tanska – 17. maaliskuuta 1781 Kööpenhamina, Tanska) oli tanskalainen kirjailija ja teologi. Hän oli 1700-luvulla Tanskan merkittävin runoilija.

Ewald suoritti ylioppilastutkinnon 15-vuotiaana Slesvigissä. Ensimmäinen runoteos on *Lykkens tempel* vuodelta 1764. Tanskan kirjallisuudessa hän käytti ensimmäisenä skandinaavisia aiheita, esimerkkinä tragedia *Rolf Krake* (1770). Runonäytelmään *Fiskerne* kuuluu Tanskan kuningashymni ja toinen kansallislauluista "Kong Christian stod ved højen mast". Näytelmä esitettiin Kööpenhaminassa 1779 musiikilla, jota aiemmin väitettiin J. P. E. Hartmannin säveltämäksi, mutta asia on sittemmin ollut kiistanalainen. Näytelmä menestyi niin hyvin, että Ewald sai sen ansiosta loppuelämänsä taloudellisesti turvatuksi. Kesken jääneessä elämäkerrallisessa *Johannes Ewalds levnet og meninger* hän aloitti Tanskan kirjallisuudessa porvarillisen individualismin.

## Suomennetut runot
Antologiassa *Tuhat laulujen vuotta* (WSOY 1957, 1974, 2004) on näytteitä Ewaldin runotuotannosta.
* Kohota kilpi punainen, suom. Aale Tynni
* Rungstedin ihanuudet: oodit 1–9, suom. Aale Tynni

## Lähteet

## Aiheesta muualla
Fanny Lahtinen

**Fanny Lahtinen** (s. 1. lokakuuta 2001 Pori) on suomalainen pesäpalloilija, joka edustaa Superpesis-joukkue Feraa.

## Ura
Lahtinen on Porin Pesäkarhujen kasvatti. Hän teki Superpesis-debyyttinsä 8. elokuuta 2018 vieraissa Lapuan Virkiää vastaan. Lahtinen siirtyi kasvattajaseurastaan Porin Pesäkarhuista paikallisvastustaja Rauman Feran riveihin kesäksi 2020 peliajan perässä. 

## Lähteet
Nana Asma’u

**Nana Asma’u** (1793–1864) oli Sokoton kalifaatissa elänyt runoilija ja kalifi Usman dan Fodion tytär. 

Nana Asma’u syntyi vuonna 1793. Hän oli yksi Sokoton kalifi Usman dan Fodion 40 lapsesta. Nimi Asma’u on arabiaa ja tarkoittaa kaunista tai merkityksellistä. Nimen hän sai Asma bint Abu Bakarin mukaan. *Nana* on puolestaan arvonimi. Etniseltä taustaltaan hän oli fulbe. Fulanin kielen lisäksi hän osasi hausaa, arabiaa ja tamasheqin kieltä. Asma’u oli myös suufilaisen qadiriyya-veljeskunnan jäsen.

Nuoruudessaan Nana Asma’u opetteli tavan mukaisesti Koraania ulkoa ja sai kotonaan opetusta myös islamilaisesta filosofiasta, mystiikasta ja lainopista. Aikanaan erityisen tunnetuksi hän tuli runoilijana. Hänen kirjoituksensa painottuvat sunnaan eli profeetta Muhammadin elämäntapaan. Islamilaisten aiheiden ohella Asma’u kirjoitti myös isästään, veljestään Muhammad Bellosta, sekä todistamistaan sodista ja taisteluista. Ajalleen jokseenkin epätavallisesti Nana Asma’u kirjoitti myös akrostikonista runoutta. Kirjoittamisen ohella Asma’u järjesti opetusta etenkin purdahia harjoittaville naisille. Monet hänen runoistaan on tarkoitettu lukemisen opetteluun.

Asma’un aviopuolison nimi oli Gidado ja parilla oli kuusi poikaa. Asma’u kuoli vuonna 1864 ja hänet haudattiin lähelle isäänsä Sokotossa.

## Lähteet
Pensionaatti

**Pensionaatti** () on täysihoitola tai pieni hotelli. Pensionaatiksi voidaan kutsua myös yksityistä sisäoppilaitosta.

Pensionaatista voi vuokrata huoneen, ja siellä tarjotaan asukkaille myös aterioita. Pensionaatti vuokraa yleensä huoneita pidemmäksi aikaa kuin hotellit. Pensionaatit ovat tavallisesti pienempiä ja vaatimattomampia kuin hotellit.

Ruotsin kielessä sana *pensionat* lausutaan usein ranskaa mukaillen [pangšu'na:t], ja myös suomen kielen sana *pensionaatti* saatetaan ääntää ruotsalaisittain [panksunaatti].

## Lähteet
*Aikio, Annukka ja Vornanen, Rauni: Uusi sivistyssanakirja. Kustannusosakeyhtiö Otava 1993. .
### Viitteet
Bakassin niemimaa

**Bakassin niemimaa** on niemimaa Kamerunissa sen Nigerian vastaisella rajalla. Kamerun ja Nigeria ovat kiistelleet alueesta. Kamerun on hallinnut sitä vuodesta 2006 Kansainvälisen tuomioistuimen ratkaistua kiistan Kamerunin hyväksi vuonna 2002.

## Maantiede
Bakassin niemimaa sijaitsee Kamerunin ja Nigerian vastaisella rajalla. Merellä sijaitsee Guineanlahti ja lähellä Nigerjoen suisto. Alueen pinta-ala on noin 665&nbsp;km². Vuodesta 2006 niemimaata on hallinnut Kamerun.

## Historia
Nykyinen kiista Bakassin niemimaan hallinnasta on perua Afrikan siirtomaa-ajoilta. Euroopan suurvalloista Iso-Britannia ja Saksa sopivat Länsi-Afrikan siirtomaidensa rajoista 1800-luvulla. Bakassin niemimaasta tuli tuolloin osa brittien hallitsemaa Nigeriaa. Vuonna 1913 rajoja muutettiin kuitenkin uudelleen siten, että niemimaasta tuli osa Saksan Kamerunia.

1960-luvulla niemimaasta tuli kiistakapula, kun Nigeria ja Kamerun alkoivat kiinnittää siihen lähempää huomiota öljyesiintymien takia. 1990-luvun alussa Nigeria julisti niemimaan osaksi Nigeriaa ja Kamerun vastasi lähettämällä alueelle omia joukkojaan. Kamerunia tuki myös Ranska, joka lähetti vahvistuksia tukikohtiinsa Kamerunissa. Tilanteen kärjistyessä saatiin lopulta aikaan kansainvälinen välitys. Kiista otettiin Kansainvälisen tuomioistuimen käsittelyyn. Se päätti vuonna 2002, että niemimaa kuuluu Kamerunille. Molemmat maat alkoivat vetää joukkojaan alueelta joulukuussa 2004 ja viimein elokuussa 2006 Nigeria luovutti koko niemimaan Kamerunin hallintaan.

Kansainvälisen tuomioistuimen päätös ei ole päättänyt jännitteitä alueella täysin. Esimerkiksi vuonna 2007 nigerialaiset asemiehet surmasivat kamerunilaisia sotilaita ja heinäkuussa 2017 kamerunilaiset sotilaat tappoivat 97 nigerialaista kalastajaa.

## Väestö
2000-luvulla niemimaan asukasluvuksi arvioitiin noin 300&nbsp;000 henkilöä. Valtaosa heistä oli nigerialaisia kalastajia. Nigerian luovuttua alueesta tuhansia heistä on muuttanut Cross Riverin osavaltion puolelle.

## Lähteet
Naisten Korisliiga-kausi 2020–2021

**Naisten Korisliiga-kausi 2020–2021** oli 78. kausi, jolloin pelattiin koripallon naisten Suomen mestaruudesta. Kausi pelattiin tyhjille katsomoille koronaviruspandemian vuoksi. Samasta syystä yksikään joukkue ei pudonnut sarjasta urheilullisin perustein.

Naisten Suomen Cupin mestaruuden voitti toistamiseen Peli-Karhut.

## Sarjataulukko
### Naisten Korisliigan joukkueet kaudella 2020–2021

## Kuukauden pelaajat

## Pudotuspelit

Puolivälierät pelataan paras kolmesta -järjestelmällä eli kaksi voittoa riittää ottelusarjan voittoon. 
### Ottelukaavio

## Lähteet
Darko Todorović

**Darko Todorović** (s. 5. toukokuuta 1997 Bijeljina) on bosniahertsegovinalainen jalkapalloilija, pelipaikaltaan oikea laitapuolustaja. Hän on pituudeltaan 174-senttimetrinen. Hän on pelannut Bosnia ja Hertsegovinan maajoukkueessa ja edustaa seuratasolla kroatialaisseura Hajduk Splitia lainalla itävaltalaisesta Red Bull Salzburgista.

Todorović siirtyi kotimaansa Sloboda Tuzlasta itävaltalaisseura Red Bull Salzburgiin heinäkuussa 2018. Hän pelasi kaudella 2018–2019 Itävallan Bundesliigassa 12 ottelua. Kaudella 2019–2020 hän edusti lainasopimuksella Saksan 2. Bundesliigassa pelaavaa Holstein Kieliä ja kaudella 2020–2021 hän on lainalla Kroatian pääsarjan Hajduk Splitissä.

Todorović on pelannut Bosnia ja Hertsegovinan eri nuorisomaajoukkueissa yhteensä yli 20 maaottelua. Bosnia ja Hertsegovinan A-maajoukkueessa hän pelasi ensimmäisen kerran tammikuussa 2018 ystävyysottelussa Yhdysvaltoja vastaan. Vuoden 2020 loppuun mennessä hän on pelannut 13 A-maaottelua, joista neljä on kuulunut EM-karsintoihin ja neljä Kansojen liigaan.

## Lähteet
Siniša Saničanin

**Siniša Saničanin** (s. 24. huhtikuuta 1995 Prijedor) on bosniahertsegovinalainen jalkapalloilija, pelipaikaltaan keskuspuolustaja. Hän on pituudeltaan 190-senttimetrinen. Hän on pelannut Bosnia ja Hertsegovinan maajoukkueessa ja edustaa seuratasolla serbialaisseura Vojvodinaa.

Saničanin edusti kotimaassaan Rudar Prijedoria ja Borac Banja Lukaa. Hän siirtyi tammikuussa 2016 Serbiaan, jossa hän on edustanut Mladost Lučania ja elokuusta 2017 Vojvodinaa. Hän on pelannut Serbian Superliigassa 132 ottelua ja tehnyt niissä viisi maalia.

Saničanin on pelannut Bosnia ja Hertsegovinan alle 19- ja alle 21-vuotiaiden maajoukkueissa. Bosnia ja Hertsegovinan A-maajoukkueessa hän pelasi ensimmäisen kerran syyskuussa 2020 Kansojen liigan ottelussa Italiaa vastaan. Vuoden 2020 loppuun mennessä hän on pelannut kahdeksan A-maaottelua, joista kuusi on kuulunut Kansojen liigaan ja yksi EM-karsintoihin.

## Lähteet
Joutsenon hyvinvointiasema

**Joutsenon hyvinvointiasema** on Lappeenrannan Joutsenon keskustaajamassa toimiva julkisen palvelun sosiaali- ja terveysasema. Sen palvelut tuottaa Etelä-Karjalan kuntien yhteinen sote-kuntayhtymä (Eksote).  

Joutsenon hyvinvointiasema palvelee normaalisti maanantaista torstaihin kello 8-16 ja perjantaisin (ja pyhien aattona) kello 8-15. Kiireellisestä hoitoa tarvittaessa otetaan yhteys Päivystysapuun (116 117; hätätilanteessa luonnollisesti Yleiseen hätänumeroon 112). Ensiapu- ja päivystyspalvelut tarjoaa ympärivuorokautisesti aukioleva Etelä-Karjalan keskussairaalan päivystys sairaalan K-siivessä (sisäänkäynti ovi 10, Kahilanniementie 2, Lappeenranta).

Joutsenon terveysasema valmistui vuonna 1981. Terveysaseman suunnitteli arkkitehtitoimisto Olli Vikkula. Vuonna 2018 uutisoitiin Lappeenrannan harkitsevan hyvinvointiaseman kiinteistön myymistä. Vuonna 2019 viestittiin Etelä-Karjalan sosiaali- ja terveyspiirin palveluverkon kehittämistoimien piiriin kuuvuvan Joutsenon terveysaseman toiminnan suunnitellusta jatkosta vuoteen 2023 saakka ja sen jälkeen. Toiminnan laajuudesta on kuitenkin keskusteltu.

## Lähteet

## Aiheesta muualla
*Joutsenon hyvinvointiaseman sijainti (kartta.lappeenranta.fi)
Amer Gojak

**Amer Gojak** (s. 13. helmikuuta 1997 Sarajevo) on bosniahertsegovinalainen jalkapalloilija, pelipaikaltaan hyökkäävä keskikenttäpelaaja. Hän on pituudeltaan 184-senttimetrinen. Hän on pelannut Bosnia ja Hertsegovinan maajoukkueessa ja edustaa seuratasolla italialaisseura Torinoa lainalla kroatialaisesta Dinamo Zagrebista.

Gojak siirtyi kotimaansa Olimpicista kroatialaisseura Dinamo Zagrebiin helmikuussa 2015. Lokakuussa 2020 hän siirtyi kauden loppuun kestävällä lainasopimuksella italialaisseura Torinoon. Hän on kaudella 2020–2021 pelannut Serie A:ssa 15 ottelua, joista kuusi ottelua avauskokoonpanossa, ja tehnyt maalin voitokkaassa vierasottelussa Parmaa vastaan.

Gojak on pelannut Bosnia ja Hertsegovinan eri nuorisomaajoukkueissa useita kymmeniä maaotteluita. Bosnia ja Hertsegovinan A-maajoukkueessa hän pelasi ensimmäisen kerran marraskuussa 2018 Kansojen liigan ottelussa Itävaltaa vastaan. Vuoden 2020 loppuun mennessä hän on pelannut 18 A-maaottelua, joissa hän on tehnyt neljä maalia: kaksi syyskuussa 2019 EM-karsinnassa Liechtensteinia vastaan, yhden kolme päivää myöhemmin Armeniaa vastaan ja yhden lokakuussa 2019 EM-karsinnassa Kreikkaa vastaan.

## Lähteet